Diari Oficial de la Generalitat Valenciana


Sumari del DOGV 5566, del 30-07-2007 (2007/7953)

Bases i convocatòria de proves selectives per a la provisió d'una plaça d'encarregat de manteniment d'instal·lacions esportives, vacant en la plantilla de personal funcionari d'este Ajuntament, i inclosa en l'oferta pública d'ocupació de l'any 2002.
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5566

Data del DOGV
:   30-07-2007

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2007/7953


Data del document
:   09-05-2007

Organisme emissor
:   Ajuntament de Torrevieja

Tipus de document
:   Convocatòria

Descriptors 

:   * Torrevieja
    * concurs administratiu
    * administració local
    * personal de serveis

Bases i convocatòria de proves selectives per a la provisió d'una plaça d'encarregat de manteniment d'instal·lacions esportives, vacant en la plantilla de personal funcionari d'este Ajuntament, i inclosa en l'oferta pública d'ocupació de l'any 2002. [2007/7953]  
Pedro Hernández Mateo, alcalde president de l'Ajuntament de Torrevieja, fa saber:   
Que per mitjà de Decret d'esta Alcaldia, de data 9 de maig de 2007, es van aprovar les bases i convocatòria de proves selectives per a proveir una plaça d'encarregat de manteniment d'instal·lacions esportives, d'administració especial, vacant en la plantilla de personal funcionari d'este ajuntament, i inclosa en l'oferta pública d'ocupació de l'any 2002; es transcriuen a continuació les bases íntegres:  
Bases i convocatòria de proves selectives per a la provisió d'una plaça d'encarregat de manteniment d'instal·lacions esportives, vacant en la plantilla de personal funcionari d'este ajuntament, i inclosa en l'oferta pública d'ocupació de l'any 2002.  
1. Objecte de la convocatòria  
1.1. L'objecte de la present convocatòria de proves selectives és la provisió d'una plaça d'encarregat de manteniment d'instal·lacions esportives, d'administració especial, vacant en la plantilla de personal funcionari d'este ajuntament, i inclosa en l'oferta pública d'ocupació per a l'any 2002.  
1.2. Esta plaça està classificada en l'escala d'administració especial, subescala servicis especials, classe personal d'oficis, grup C, d'acord amb la titulació exigida per al seu ingrés.  
Està dotada amb les retribucions bàsiques establides per al grup C i les complementàries que corresponguen de conformitat amb la legislació vigent i acords municipals.  
1.3. La provisió d'esta plaça s'efectuarà per mitjà del procediment de promoció interna, entre funcionaris de carrera de l'Ajuntament de Torrevieja, pertanyents al grup D per titulació, a l'empara del que establix l'article 22.1 de la Llei 30/1984, de 2 d'agost, en la redacció que en fa la Llei 23/1988, de 28 de juliol, i tenint en compte el que disposa el RD 364/1995, el sistema de selecció revestirà la modalitat de concurs oposició i es valorarà l'antiguitat del funcionari en el cos a què pertanga.  
2. Condicions dels aspirants  
2.1. Per a prendre part en esta convocatòria, els aspirants hauran de reunir els requisits següents:  
a) Ser espanyol o nacional d'un de la resta d'estats membres de la Unió Europea; o d'aquells estats a què se'ls s'aplique la lliure circulació de treballadors segons els tractats internacionals celebrats per la Comunitat Europea i ratificats per Espanya; o ser cònjuge d'algun dels casos anteriors, sempre que no estiguen separats de dret, així com dels seus descendents i els del seu cònjuge, sempre que no estiguen separats de dret, menors de 21 anys o majors d'esta edat que visquen al seu càrrec.   
b) Tindre complits 18 anys d'edat i no excedir aquella en què falten 10 anys per a la jubilació forçosa per edat.  
c) Estar en possessió del títol de Batxiller, Formació Professional de segon grau, o equivalent. L'equivalència haurà de ser reconeguda com a tal per l'administració competent en cada cas concret i degudament acreditada en este sentit pels aspirants.  
d) No patir cap malaltia ni defecte físic que impedisquen l'exercici de les corresponents funcions.  
e) No haver sigut separat per mitjà d'expedient disciplinari del servici a l'estat, a les comunitats autònomes o a les entitats locals, ni trobar-se inhabilitat per a l'exercici de les funcions públiques, ni sotmés a cap causa d'incapacitat específica prevista en la legislació vigent.  
2.2. Esta plaça està reservada a funcionaris de carrera de l'Ajuntament de Torrevieja, del grup D de titulació, que pertanyen a l'escala d'administració especial, i que tinguen al seu torn la titulació exigida per a l'ingrés en la subescala de servicis especials, amb un mínim de 2 anys d'antiguitat exercint com a oficial de manteniment d'instal·lacions esportives.  
2.3. Totes les condicions enumerades hauran de complir-les els aspirants el dia en què finalitze el termini de presentació d'instàncies, excepció feta de les detallades en la lletra e) que hauran de referir-se al moment de terminació de les proves selectives amb la publicació de la llista d'aprovats.  
3. Instàncies  
3.1. Les instàncies per a sol·licitar prendre part en les proves selectives convocades, es dirigiran a l'alcalde president de l'Ajuntament, sense que siga necessari el pagament de cap tipus de taxa per a participar en estes proves selectives.  
3.2. Es presentaran en el termini de 20 dies naturals, comptats a partir de l'endemà de la publicació de l'anunci d'esta convocatòria en el Boletín Oficial del Estado, en el Registre General d'este ajuntament, o en la forma que determina l'article 38 de la Llei 30/1992, de Règim Jurídic de les Administracions Públiques i del Procediment Administratiu Comú.  
3.3. A la instància, els sol·licitants hauran d'adjuntar original o fotocòpia compulsada dels documents que hagen de ser valorats en la fase de concurs. No es tindrà en compte cap mèrit que no s'acredite en eixe moment.  
La totalitat dels mèrits al·legats, i qualssevulla altres dades que s'aporten, hauran de referir-se a la data de terminació del termini de presentació d'instàncies.  
3.4. Els sol·licitants hauran de manifestar en les instàncies que complixen totes i cada una de les condicions exigides en la base 2, referides a la data en què acabe el termini per a presentar-les, i que es comprometen a prestar el jurament o promesa que disposa el RD 707/1979.  
4. Admissió d'aspirants  
4.1. Finalitzat el termini de presentació d'instàncies, la presidència de la corporació aprovarà la llista provisional d'aspirants admesos i exclosos, que es farà pública en el Butlletí Oficial de la Província i serà exposada al tauler d'edictes de la corporació; es concedirà un termini de 15 dies per a reclamacions, a tenor de l'article 71 de la Llei 30/1992. Les reclamacions, si n'hi ha, seran acceptades o rebutjades en la resolució per la qual s'aprove la llista definitiva, que serà feta pública, així mateix, en la forma indicada.  
4.2. L'anterior s'entén sense perjudici del que disposa l'article 71 del mencionat text legal, quant a esmena de defectes.  
5. Tribunal qualificador  
5.1. El tribunal qualificador estarà constituït en la forma següent:  
President: l'alcalde president, o membre de la corporació en qui delegue.  
Vocals:   
- Un representant de l'administració del Consell de la Generalitat Valenciana designat per la direcció general de l'administració local.   
- Un funcionari de carrera designat per la corporació.  
- Un representant designat per la Junta de Personal d'este ajuntament.  
Secretari: el de la corporació o funcionari en qui delegue, amb veu i vot.  
5.2. La designació dels membres del tribunal, titulars i suplents, es farà pública en el Butlletí Oficial de la Província i al tauler d'edictes de la corporació.  
5.3. El tribunal no podrà constituir-se ni actuar sense l'assistència de més de la meitat dels seus membres, titulars o suplents.  
5.4. Els membres del tribunal hauran d'abstindre's de formar-ne part, quan concórreguen les circumstàncies establides en l'article 28 de la Llei 30/1992 o en l'article 13.2. del Reial Decret 364/1995, de 10 de març.  
5.5. Els aspirants podran recusar els membres del tribunal en els termes establits en l'article 29 de la Llei 30/1992.  
5.6. El tribunal no podrà aprovar ni declarar que han superat les proves selectives un nombre d'opositors superior al de les places convocades.  
5.7. El tribunal podrà disposar la incorporació als seus treballs d'assessors especialistes per a la celebració de les proves, en els termes establits en el Reial Decret 364/1995, de 10 de març.  
5.8. El tribunal es classifica en la categoria tercera, als efectes establits en el Reial Decret 462/2002, de 24 de maig, sobre indemnitzacions per raó del servici.  
5.9. Les tres cinquenes parts dels membres del tribunal tindran coneixement escrit i oral del valencià, segons es disposa en l'article únic de l'Orde de 17 de juliol de 1989, de la conselleria d'Administració Pública de la Generalitat Valenciana.  
5.10. El tribunal podrà disposar la incorporació a la present convocatòria d'assessors especialistes que asseguren la possibilitat de realitzar totes les proves en valencià, segons es disposa en l'article únic de l'orde abans citada.  
5.11. La totalitat dels membres del tribunal haurà de posseir un nivell de titulació igual o superior a l'exigit per a l'ingrés en el cos o escala de què es tracte, segons disposa el Reial Decret 364/1995, de 10 de març.  
6. Desenvolupament i publicitat de les proves  
6.1. Les bases, una vegada aprovades per decret d'Alcaldia, es publicaran íntegres en el Butlletí Oficial de la Província i en el Diari Oficial de la Comunitat Valenciana. L'anunci extractat de la convocatòria es publicarà en el Boletín Oficial del Estado.  
6.2. Tots els anuncis de tràmits posteriors es publicaran en el Butlletí Oficial de la Província, tal com es concreta en els distints epígrafs d'estes bases i excepte el que disposa l'apartat 6.5. següent.  
L'anunci de la convocatòria, les bases i tots els altres anuncis relatius al desenvolupament d'estes proves es publicaran també al tauler d'edictes de l'Ajuntament, com a informació complementària de l'anterior, si bé els terminis es computaran a partir de la respectiva inserció en els butlletins oficials.  
6.3. Els exercicis de les proves no podran començar fins transcorreguts dos mesos des de la data en què es publique l'anunci de la convocatòria en el Boletín Oficial del Estado.  
6.4. Sense perjudici del que s'ha dit anteriorment, el començament del primer exercici s'anunciarà en el Butlletí Oficial de la Província amb 15 dies d'antelació, com a mínim, i l'anunci indicarà el dia, l'hora i el lloc en què haurà de celebrar-se.  
6.5. El començament de la resta d'exercicis s'anunciarà només al tauler d'edictes de l'Ajuntament i del local on s'haja celebrat la prova precedent; hauran de transcórrer entre la celebració d'un exercici i un altre, un termini mínim de 72 hores i fer-se públic l'anunci de començament amb una antelació mínima de 24 hores.  
6.6. Els opositors seran convocats per a cada exercici en crida única, excepte casos de força major, degudament justificats i apreciats lliurement pel tribunal.  
6.7. L'orde d'actuació dels opositors, en aquells exercicis que no permeten l'actuació simultània de tots ells, s'iniciarà alfabèticament pel primer de la lletra que resulte determinada en el sorteig que se celebre a estos efectes.  
7. Sistema de selecció  
La selecció dels aspirants es durà a terme per mitjà de concurs oposició.  
7.1. Fase de concurs.  
7.1.1. El tribunal valorarà en esta fase els següents mèrits al·legats i degudament justificats pels aspirants:  
a) Per l'exercici de comeses pròpies de la plaça d'oficial de manteniment d'instal·lacions esportives en alguna administració local a raó de 0,15 punts per mes de servici, fins a un màxim de 5 punts.  
b) Per l'exercici de qualsevol activitat en alguna administració local a raó de 0,15 punts per mes de servici, fins a un màxim de 5 punts.  
7.2.1 La valoració dels servicis prestats segons l'apartat a) anterior implicarà que no podran tornar a ser valorats segons l'apartat b) i viceversa.  
7.2. Fase d'oposició.  
Esta fase constarà de dos exercicis de caràcter obligatori i eliminatori.  
7.2.1. Primer exercici: consistirà a contestar per escrit 30 preguntes tipus test, relacionades amb els temes que figuren en l'annex I d'esta convocatòria, amb tres respostes alternatives, de les quals només una és la correcta.  
El temps màxim de realització d'este exercici serà de 30 minuts.  
7.2.2. Segon exercici: consistirà a desenvolupar un exercici pràctic, durant un període màxim d'una hora, d'un tema de caràcter general determinat pel tribunal immediatament abans de celebrar-se l'exercici i relacionat amb l'annex II de la present convocatòria.  
8. Qualificació   
8.1. Els membres del tribunal qualificaran els exercicis obligatoris de la fase d'oposició, amb una puntuació de 0 a 10 punts, i seran eliminats els aspirants que no aconseguisquen un mínim de 5 punts en cada un d'ells.  
8.2. Les qualificacions s'adoptaran sumant les atorgades pels distints membres del tribunal i dividint el total pel nombre d'assistents d'aquell.  
8.3. Els dos exercicis de què consta esta oposició són obligatoris i eliminatoris. El resultat i la qualificació de cada un, es farà públic al local en què tinguen lloc les proves i al tauler d'anuncis de l'Ajuntament, alhora que s'anuncie el lloc, el dia i l'hora de celebració del següent exercici.  
8.4. El criteri de qualificació de l'exercici tipus test serà el següent:  
El resultat de dividir 10 entre el nombre total de preguntes vàlides serà multiplicat pel nombre de respostes encertades. A este resultat se li restarà la penalització de les respostes errònies i en blanc amb el criteri següent:  
- Penalització de cada pregunta errònia: el 50% del que val cada resposta encertada multiplicat pel nombre de respostes errònies.  
- Penalització de cada pregunta en blanc: el 25% del que val cada resposta encertada multiplicat pel nombre de respostes en blanc.  
8.5. La qualificació definitiva es determinarà sumant els punts obtinguts en la fase de concurs i en la fase d'oposició, i no podran servir els punts obtinguts en la fase de concurs per a superar els exercicis de la fase d'oposició.   
8.6. El tribunal farà pública la relació d'aprovats que hagen obtingut la major qualificació final; estos no podran sobrepassar el nombre de places convocades.  
8.7. Quan en l'últim exercici hi haja més opositors aprovats que el nombre de places a cobrir, la nota d'este últim exercici s'obtindrà sumant la dels exercicis anteriors i la de l'últim exercici. De tal manera que, una vegada sumades totes les notes, es proposaran aprovats en l'últim exercici només els que més nota tinguen, i se suspendran els altres. La nota final que figurarà en l'acta final de l'oposició és la suma de la puntuació de tots els exercicis de l'oposició.   
9. Relació d'aprovats, presentació de documents i nomenament de funcionaris  
9.1 Acabada la qualificació dels aspirants, el tribunal publicarà la llista amb l'únic aprovat i l'elevarà a l'autoritat competent per a fer el nomenament com a funcionari en propietat.  
9.2 Els opositors aprovats presentaran en la Secretaria General de la corporació, en el termini de 20 dies naturals, a partir de la publicació de la llista d'aprovats, els documents acreditatius de les condicions que per a prendre part en les proves s'exigixen en la base segona, a saber:  
a) Certificació de naixement, que es podrà suplir amb la fotocòpia del document nacional d'identitat (este últim haurà de presentar-se junt amb l'original per a compulsar-lo).  
b) Còpia autentificada o fotocòpia (que haurà de presentar-se junt amb l'original per a compulsar-lo) del títol que posseïsca, d'entre els exigits en l'apartat 2.1.c), o justificant d'haver pagat els drets per a expedir-lo. Si estos documents estigueren expedits després de la data en què va expirar el termini de presentació d'instàncies, hauran de justificar el moment en què van concloure els estudis.  
c) Certificat mèdic acreditatiu de no patir cap malaltia ni defecte físic que impossibilite el normal exercici de la funció. Este certificat haurà de ser expedit per l'organisme públic corresponent d'àmbit provincial.  
d) Declaració jurada de no haver sigut separat per expedient disciplinari del servici de l'estat o de l'administració autònoma o local, ni trobar-se inhabilitat per a l'exercici de les funcions públiques.  
e) Declaració jurada de no trobar-se sotmés a cap causa d'incapacitat específica establida en la legislació vigent i que faria nul el seu nomenament conforme al que establix l'article 136 del Reial Decret Legislatiu 781/1986.  
9.3 Qui tinga la condició de funcionari públic estarà exempt de justificar documentalment les condicions i requisits ja demostrats per a obtindre l'anterior nomenament, i haurà de presentar certificació del ministeri, comunitat autònoma, corporació local o organisme públic del qual depenga, per a acreditar la seua condició i totes les circumstàncies que consten en el seu expedient personal.  
9.4. Qui en el termini indicat i excepte casos de força major, no presente la documentació, o de l'examen d'esta es deduïx que no té algun dels requisits assenyalats en la base segona, no podrà ser nomenat, i quedaran anul·lades totes les seues actuacions, sense perjudici de la responsabilitat en què puga haver incorregut per falsedat en la instància.  
9.5 Una vegada l'aspirant proposat haja acomplit el que s'establix anteriorment, el tribunal elevarà proposta de nomenament d'encarregat de manteniment d'instal·lacions esportives a l'òrgan municipal competent, que procedirà a efectuar el nomenament corresponent.  
El nomenat haurà de prendre possessió de la plaça d'encarregat de manteniment d'instal·lacions esportives en el termini de 30 dies hàbils a comptar de l'endemà de la notificació del nomenament.  
Si no pren possessió en el termini assenyalat, sense causa justificada, quedarà en la situació de cessant.  
10. Incidències  
10.1. El tribunal queda facultat per a resoldre els dubtes que es presenten i prendre els acords necessaris per al bon orde d'esta convocatòria, en tot el no establit en estes bases.  
10.2. La convocatòria, les seues bases i tots els actes administratius que es deriven d'esta i de l'actuació del tribunal podran ser impugnats pels interessats, en els casos i en la forma establits en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
10. Legislació aplicable  
En tot el no establit en les presents bases caldrà ajustar-se al que disposa la Llei 7/1985, de 2 d'abril; Llei 30/1984, de 2 d'agost; Llei 30/1992, de 26 de novembre; Reial Decret Legislatiu 781/1986, de 18 d'abril; Reial Decret 364/1995, de 10 de març; Decret Legislatiu de 24 d'octubre de 1995, del Consell de la Generalitat Valenciana pel qual s'aprova el Text Refós de la Llei de la Funció Pública Valenciana; text de bases generals de selecció del personal al servici de les entitats locals de la Comunitat Valenciana, aprovat per Resolució de 14 de novembre de 2005, i la resta de disposicions complementàries vigents.  
ANNEX I   
Tema 1. L'administrat. Col·laboració i participació dels ciutadans en les funcions administratives. El principi d'audiència a l'interessat.  
Tema 2. L'acte administratiu. Concepte. Elements.  
Tema 3. Règim local espanyol. Principis constitucionals.  
Tema 4. La funció pública local i la seua organització.  
ANNEX II  
Tema 1. Origen i tipus de contaminació en les piscines. Riscos sanitaris per contaminació biològica. Vies d'entrada dels microorganismes i malalties que es deriven. Riscos sanitaris per contaminació química.  
Tema 2. Mesures preventives dels riscos sanitaris en l'ús de les piscines. Condicions per al bon estat sanitari. Equipaments sanitaris. Informació per als usuaris.  
Tema 3. Seguretat en les piscines. Socorristes. Formació dels operaris de manteniment. Manipulació i emmagatzemament de productes químics per al tractament de l'aigua.  
Tema 4. Circulació de l'aigua de la piscina. El circuit de l'aigua. Tipus de recirculació.  
Tema 5. Filtració de l'aigua. Tipus de filtres. Funcionament dels filtres. Llavat dels filtres d'arena. Importància de la coagulació en l'eficàcia dels filtres. Manteniment dels filtres.  
Tema 6. Desinfecció. Reglamentació. Reaccions dels productes clorats. Productes de desinfecció autoritzats.  
Tema 7. Sistemes de desinfecció. Regulació automàtica de la cloració i el pH. Dosificació dels desinfectants. Desinfecció de piscines de xicotetes col·lectivitats. Sobrecloració. Reducció de les cloramines.  
Tema 8. Floculació.   
Tema 9. Productes per a la floculació. Sulfat d'alumini Polihidroxiclorur d'alumini.  
Tema 10. Química de l'aigua. Tractaments complementaris. Temperatura. El pH. Alcalinitat. Duresa. Mineralització (salinitat). Matèria orgànica. Lluita contra les algues. Lluita contra les incrustacions. Lluita contra la corrosió.  
Tema 11. Nocions de l'equilibri de l'aigua. Conseqüències d'aigua desequilibrada.  
Tema 12. Control de la qualitat de l'aigua. Normativa oficial. Proves de control.  
Tema 13. Manteniment sanitari de les piscines. Manteniment de superfícies i vasos. Descans de les piscines a l'hivern. Pla de manteniment general dels equips. Desinfecció de les instal·lacions. Valoració i solució dels problemes comuns.  
Tema 14. Manteniment i control de grups electrògens, posada en marxa, test de proves.  
Tema 15. Manteniment i control de màquines tallagespa.  
Tema 16. Manteniment i control de pressió en bombes contra incendis.  
Tema 17. Control de nivells de refrigerant, tall elèctric en transformadors de mitjana tensió, rearmament d'automatismes.  
Tema 18. Acústica en pistes d'atletisme exteriors i grans recintes esportius tancats.  
Tema 19. Manejos d'extintors i boques contra incendis.  
Tema 20. Grups de pressió, presostats i reguladors d'aire.  
Tema 21. Calderes de gasoil, control i localització de les avaries més freqüents.  
Tema 22. Manteniment i control de bateries de corrent continu; avaries més freqüents.  
Tema 23. Manteniment i conservació de màquines i material de gimnàs.  
Tema 24. Manteniment i conservació de videocàmeres de vigilància.  
Tema 25. Manteniment i control de sistemes hidràulics de pressió.  
Tema 26. Senyalització i manteniment de cartelleria informativa.  
Tema 27. Insonorització d'habitacles.  
Tema 28. Cablejat i manteniment de xarxes interiors de telefonia.  
Tema 29. Cablejat i manteniment de xarxes interiors de megafonia.  
Tema 30. Cablejat i manteniment de xarxes interiors d'informàtica.  
Tema 31. Manteniment i conservació de materials i pintura en pistes exteriors d'atletisme (zones de llançament, tanques, discos, martell, etc.).  
Cosa que es publica íntegrament en el Butlletí Oficial de la Província, Diari Oficial de la Comunitat Valenciana i al tauler d'edictes de la corporació, perquè els interessats en prenguen coneixement; se'n publica un extracte en el Boletín Oficial del Estado. Tot això en compliment del que disposen les bases que regixen esta convocatòria i a efectes igualment del que disposa la Llei 30/1992, de Règim Jurídic de les Administracions Públiques i del Procediment Administratiu Comú.  
Torrevieja, 9 de maig de 2007.- L'alcalde president: Pedro Hernández Mateo.